[pic] | KOMISIJA EVROPSKIH SKUPNOSTI |

Bruselj, 28.2.2007

COM(2007) 67 konč.

SPOROČILO KOMISIJE EVROPSKEMU PARLAMENTU, SVETU, EVROPSKEMU EKONOMSKO-SOCIALNEMU ODBORU IN ODBORU REGIJ

Dosežki politik leta 2006

SPOROČILO KOMISIJE EVROPSKEMU PARLAMENTU, SVETU, EVROPSKEMU EKONOMSKO-SOCIALNEMU ODBORU IN ODBORU REGIJ

Dosežki politik leta 2006

1. Evropi rezultatov naproti – leto uresničevanja

Leta 2006 je Komisija dosegla novo stopnjo uresničevanja ciljev, ki si jih je zastavila ob začetku mandata. 10. maja je predlagala velikopotezen akcijski program, v katerem je opredeljena vrsta konkretnih ukrepov v korist evropskih državljanov: Evropa rezultatov . Program je temeljil na dvojnem pristopu – dokazovanju sposobnosti Unije za ukrepanje in hkratnem napredovanju pri reševanju institucionalnih in ustavnih vprašanj.

Na zasedanju Evropskega sveta junija 2006 so se voditelji držav in vlad EU dogovorili, da se bodo držali tega dvojnega pristopa, ter dosegli soglasje o časovnem razporedu za nadaljevanje procesa institucionalnih reform , vključno s politično izjavo, ki naj bi jo države članice, Evropski parlament in Komisija sprejeli v Berlinu 25. marca 2007 v počastitev 50. obletnice Rimskih pogodb.

Državljani hočejo, da Unija izvaja politike, ki zadevajo njihovo vsakdanje življenje. Zato sta strategija trajnostnega razvoja EU ter lizbonska strategija za rast in delovna mesta v središču prednostnih nalog Komisije, pri čemer je njun namen zagotoviti uspešno, pravično in okoljsko trajnostno prihodnost za Evropo. Potem ko se je leta 2005 prenovljena lizbonska strategija začela izvajati, je bil poudarek leta 2006 na izvajanju samem. Novo partnerstvo med državami članicami in Komisijo je obrodilo prve sadove ter prispevalo k izboljšani gospodarski storilnosti po vsej Evropi.

Glede prve polovice leta je vredno omeniti, da so se maja končala pogajanja z Evropskim parlamentom in Svetom o finančnem okviru za Unijo za obdobje 2007–2013 . Na podlagi tega sporazuma je Komisija predložila sveženj več kot 30 spremenjenih predlogov, da bi se nova generacija programov financiranja lahko začela izvajati 1. januarja 2007. Poleg tega sta Svet in Parlament novembra sklenila končni sporazum o reformi upravljanja proračuna EU in poenostavitvi dostopa do sredstev EU. Nova pravila bodo prispevala k spodbujanju izvajanja programov EU v skladu z večletnim finančnim okvirom za obdobje 2007–2013.

Kar zadeva izvajanje politik , se je Komisija osredotočila na uresničevanje svojega delovnega programa za leto 2006 ter tako med letom predstavila 74 predlogov v zvezi z najpomembnejšimi postavkami delovnega programa in dodaten predlog v začetku leta 2007, kar pomeni skoraj 90-odstotno stopnjo uresničevanja. To kaže, da je cikel strateškega načrtovanja in oblikovanja programov, ki se osredotoča na omejeno število prednostnih nalog, zdaj neločljiv sestavni del dela Komisije. Vendar to Komisiji ni preprečilo, da bi se odzivala na hitro spreminjajoče se politične razmere, ko je bilo treba v odgovor na nujne potrebe čim prej izvesti ukrepe, ki na začetku leta niso bili predvideni, na primer med krizo v Libanonu.

Leta 2005 se je začela izvajati pobuda za preglednost v Evropi , leta 2006 pa je zelena knjiga, ki pomeni njeno nadgradnjo, spodbudila javno razpravo o tem, kako izboljšati odprtost in dostopnost institucij EU. Z isto željo je Komisija vzpostavila spletni portal za enoten dostop do podatkov o upravičencih v programih, ki jih upravlja neposredno sama, in objavila povezave na tiste države članice, ki že zagotavljajo podatke o končnih upravičencih do sredstev za kmetijske izdatke v okviru deljenega upravljanja. Komisija je še naprej krepila odnose z nacionalnimi parlamenti , in sicer s tem, da jim je neposredno pošiljala vse nove predloge in dokumente o posvetovanjih ter jih pozivala k predložitvi pripomb, da bi se izboljšal proces oblikovanja politik.

Komisija se je odločila, da bo postavila komuniciranje za eno osrednjih nalog Evropske unije, ter v beli knjigi predlagala, da postane samostojna politika EU, in sicer kot storitev za državljane in kot instrument demokracije. Javno posvetovanje o beli knjigi je uspešno potekalo do septembra 2006, dopolnili pa so ga štirje forumi za zainteresirane strani o posameznih temah.

V okviru Načrta D – za demokracijo, dialog in debato [1], ki se je začel izvajati oktobra 2005 in bil nadgrajen novembra 2006[2], je Komisija organizirala veliko različnih srečanj in dejavnosti v državah članicah, da bi začela pravo razpravo z državljani Evrope ter poskrbela za sredstvo, s katerim bi bili evropski nosilci odločanja opozorjeni na pomisleke državljanov.

Ključni dejavnik približevanja Unije državljanom je politika večjezičnosti , ki zagotavlja kulturno in jezikovno raznovrstnost ter pravico do komunikacije z institucijami EU v katerem koli uradnem jeziku EU. Leta 2006 je Komisija storila vse potrebno za uvedbo treh novih uradnih jezikov (bolgarščine, romunščine in irščine) s 1. januarjem 2007.

2. BLAGINJA

Lizbonska strategija za rast in delovna mesta

Kar zadeva strategijo za rast in delovna mesta, je bilo leto 2006 zelo razgibano. V začetku leta je Komisija pozvala države članice, naj „prestavijo v višjo prestavo“ – in letošnje letno poročilo o napredku kaže, da je bil dosežen dejanski napredek. Med letom so se opazno povečala prizadevanja za spremembo ukrepov politik v dejanske rezultate ter za izboljšanje okolja za poslovne naložbe in ustvarjanje delovnih mest. Vedno več je dokazov, da se začenjajo kazati oprijemljivi učinki preteklih reform, in potrjuje se, da bi popolno izvajanje lizbonske strategije omogočilo veliko povečanje števila delovnih mest in rasti.

Komisija je za leto 2006 predlagala sklop trdnih zavez za okrepitev reform na štirih prednostnih področjih : znanje (izobraževanje, raziskave in razvoj ter inovacije); sproščanje poslovnega potenciala, zlasti malih in srednjih podjetij; spodbujanje zaposlovanja, zlasti mladih – v skladu z Evropskim paktom za mlade – in starejših delavcev; ter energetika. S temi zavezami so se strinjali voditelji držav in vlad na zasedanju Evropskega sveta v marcu. Leta 2006 se je pokazal opazen premik v nacionalni zavezanosti k izvajanju lizbonske strategije , zlasti na štirih področjih, ki jih je Evropski svet opredelil kot prednostne. Države članice si vse pogosteje izmenjujejo izkušnje in dobre ideje. Vendar čeprav so vse napredovale, še naprej ostajajo razlike med njimi glede poglobljenosti in hitrosti reform.

Reforme na evropski ravni v okviru Lizbonskega programa Skupnosti (LPS) dobro napredujejo. Do zdaj je Komisija izvedla več kot 75 % vseh ukrepov, napovedanih v LPS. Kohezijska politika je potrdila vlogo glavnega evropskega finančnega instrumenta za konkretno uresničevanje načrta rasti in delovnih mest. Na podlagi nacionalnih strateških referenčnih okvirov, doseženih s pogajanji z državami članicami, naj bi bile „namenske“ naložbe za „rast in delovna mesta“ vredne do 200 milijard EUR v okviru strukturnih skladov. Drugi instrumenti Skupnosti, kot je politika razvoja podeželja, so bili prav tako naravnani, da bi prispevali k strategiji za rast in delovna mesta. Na splošno se je novo partnerstvo za rast in delovna mesta začelo izkazovati kot gibalo gospodarskih reform v Evropi.

Inovacije

V odziv na poziv Evropskega sveta s pomladanskega zasedanja leta 2006 je Komisija predstavila široko zastavljeno inovacijsko strategijo , ki nakazuje, kako naj bi evropska inovacijska politika v prihodnje prešla v bolj operativno fazo. Ta program so podprli evropski voditelji na neformalnem srečanju v Lahtiju na Finskem 20. oktobra 2006.

Pomemben vrhunec leta je pomenilo sprejetje 7. okvirnega programa za raziskave in tehnološki razvoj (7OP) s sklepom Sveta in Parlamenta ter sprejetje 7. okvirnega programa Euratom za dejavnosti na področju jedrskih raziskav in usposabljanja s sklepom Sveta. 7OP bo povečal porabo za raziskave in razvoj v obdobju 2007–2013 za 41 % (v tekočih cenah). Novoustanovljeni Evropski raziskovalni svet bo usmerjal sredstva na ravni EU v najboljše pionirske raziskave. EU naj bi leta 2007 prvič v zgodovini sprejela novo metodo financiranja ključnih tehnoloških raziskav z začetkom izvajanja prvih skupnih tehnoloških pobud – dolgoročnih javno-zasebnih partnerstev za krepitev položaja Evrope na strateških tehnoloških področjih.

Da bi podprl inovativnost, namerava novo sprejeti program za konkurenčnost in inovativnost (CIP) doseči 60-odstotno povečanje finančnih instrumentov v podporo podjetništvu in inovativnosti. Sporočilo z naslovom „Financiranje rasti MSP“ je nakazalo nadaljnje ukrepe za izboljšanje dostopa do sredstev, ki bi lahko do leta 2013 potrojili naložbe rizičnega/tveganega kapitala v začetni fazi. Komisija je prav tako predlagala zamisli, kako bi lahko davčne spodbude delovale kot pomemben instrument politik, ki ga države članice lahko uporabijo za spodbujanje večjega števila podjetniških raziskav.

Leta 2006 so bile opravljene priprave za ustanovitev Evropskega tehnološkega inštituta (ETI) kot središča odličnosti za inovacije, raziskave in visokošolsko izobraževanje v Evropi. Po obsežnih posvetovanjih z državami članicami in zainteresiranimi stranmi je bil konec leta 2006 predstavljen uradni predlog za ustanovitev.

Še en očiten vrhunec je bil zaključek pogajanj o ITER (International Thermonuclear Experimental Reactor – mednarodni termonuklearni poskusni reaktor), ki so se končala, ko je sedem pogodbenic[3] novembra podpisalo Sporazum ITER. Projekt ITER, katerega namen je prikazati potencial fuzije kot vira energije, bo največje tovrstno znanstveno sodelovanje na svetu in bo vključeval države, ki zajemajo več kot polovico svetovnega prebivalstva.

Globalni satelitski navigacijski sistem Galileo je januarja 2006 prejel prve poskusne signale iz vesolja. Da bi se potencial Galilea čim bolje izrabil, se je z zeleno knjigo začela razprava o tem, kaj lahko javni sektor stori za oblikovanje ustreznega okvira za razvoj satelitskih navigacijskih aplikacij.

Enotni trg

Kot del obsežnega pregleda notranjega trga je Komisija aprila začela posvetovanje o prihodnji politiki enotnega trga. To posvetovanje je pokazalo, da državljani, podjetja in vlade EU verjamejo, da ima enotni trg odločilno vlogo pri odzivanju na trenutne izzive Evrope, pa tudi, da se lahko izboljša in da potrebuje jasno vizijo za naprej. Rezultati posvetovanja bodo podlaga za zamisli za izboljšanje delovanja politike enotnega trga, ki bodo predstavljene leta 2007.

Eden najpomembnejših dogodkov leta 2006 je bilo sprejetje Direktive o storitvah . Direktiva o storitvah je ključno orodje za sprostitev celotnega potenciala evropskega storitvenega sektorja in za pomoč pri vzpostavitvi dejanskega notranjega trga storitev. Svobodo ustanavljanja in svobodo opravljanja čezmejnih storitev bo lažje uveljavljati, pravice potrošnikov kot uporabnikov storitev pa bodo okrepljene z uvedbo splošne klavzule o nediskriminaciji in pravice do obveščenosti.

Še en pomemben mejnik je bil sporazum med Svetom in Evropskim parlamentu glede Uredbe REACH (Registration, Evaluation, Authorisation and restriction of Chemicals – registracija, evalvacija, avtorizacija in omejevanje kemikalij), ki bo začela veljati junija 2007. Uredba REACH vključuje obsežno reformo proizvodnje, trženja, uvoza in uporabe kemijskih snovi. Izboljšala bo varovanje zdravja in okolja ter hkrati zaščitila inovacije in konkurenčnost.

Sprejetje predloga nove direktive o popolnem odprtju trga poštnih storitev do leta 2009 bi bil nadaljnji korak k sprostitvi celotnega potenciala pomembnega sektorja v gospodarstvu EU. Sprejeta direktiva bi imela neposreden vpliv na povečevanje konkurence, potrošniške izbire in trajnostnega zaposlovanja ter hkrati ohranjala visoko kakovost univerzalne storitve.

V finančnem sektorju je bil predstavljen pomemben zakonodajni predlog, ki določa jasna merila za nadzorne organe držav članic pri oceni predlaganih združitev in pridobitev med finančnimi institucijami. Bela knjiga o investicijskih skladih navaja mogoče izboljšave, ki bi koristile vlagateljem in zadevnemu sektorju, ter se osredotoča na stroškovno učinkovitost in razkritje informacij. V sporočilu o zajamčenih vlogah je bila predlagana vrsta samoregulativnih korakov za banke, ki naj bi varovali potrošnike v primeru plačilne nesposobnosti banke. Komisija je prav tako podprla samoregulativno pobudo sektorja vrednostnih papirjev, da razvije kodeks ravnanja, ki bo omogočal učinkovit čezmejni obračun in poravnavo .

S sprejetjem smernic za večjo jasnost pri dodeljevanju naročil za obrambo po pravilih EU so bili narejeni prvi koraki za vzpostavitev odprtih in poštenih trgov javnih naročil za obrambo . Poleg tega je bil predstavljen predlog spremembe direktiv o revizijah , in sicer zaradi krepitve učinkovitosti revizijskih mehanizmov, ki so na razpolago oškodovanim gospodarskim subjektom v postopkih oddaje javnih naročil. To bi moralo podjetjem dati večjo spodbudo za čezmejne ponudbe za javna naročila.

Povečano število sporov, ki so jih sprožili davkoplačevalci v zadnjih nekaj letih, je pokazalo, da so davčne ovire za čezmejni pretok in naložbe še vedno pogoste. Zato je Komisija predlagala usklajen pristop EU k nacionalnim sistemom neposrednih davkov . Z vsemi zainteresiranimi stranmi so se začela posvetovanja o načinih krepitve boja proti davčnim goljufijam , za izboljšanje sodelovanja med nacionalnimi sistemi in poenostavitev njihovega delovanja pa je bila predstavljena nova generacija carinskih in davčnih programov . Kar zadeva posredno obdavčitev , je Komisija predlagala, da se v podporo razvoju družb v EU odpravi dajatev na kapital pri zbiranju kapitala.

Komisija je še naprej strogo in dosledno uveljavljala pravila Skupnosti o kartelih, omejevalnih poslovnih ravnanjih, združitvah in državnih pomočeh . V boju proti kartelom in zlorabam prevladujočega položaja je Komisija naložila za več kot 2 milijardi EUR glob. Prenovljene Smernice za določanje glob za kršitve protimonopolnih pravil in prenovljeno Obvestilo o ugodni obravnavi bodo okrepili učinkovitost ukrepov Komisije in zagotovili podjetjem jasnejše napotke. Nedavno sprejete smernice o državnih pomočeh za raziskave in razvoj ter inovacije, za rizični kapital in za de minimis pomoči pomenijo pomemben napredek pri uresničevanju okvira za „manjšo in bolje usmerjeno“ pomoč. Tudi v kmetijskem sektorju so bila konec leta 2006 sprejeta nova pravila o državni pomoči.

„Pobuda i2010“ – spodbujanje tehnologij informacijske družbe za doseganje lizbonskih ciljev – je v polnem razmahu. V prizadevanjih za večjo učinkovitost javnih storitev je bil predstavljen akcijski načrt za posodobitev upravnih sistemov držav članic do leta 2010 na podlagi informacijskih tehnologij. Začela so se posvetovanja za pregled regulativnega okvira za elektronske komunikacije . V telekomunikacijskem sektorju je pobuda Komisije za zmanjšanje pretiranih cen gostovanja za mobilne komunikacije prejela široko podporo na področju, ki ima neposredno korist za državljane.

Izobraževanje in vseživljenjsko učenje

V zakonodajnem postopku za sprejetje programa za vseživljenjsko učenje za obdobje 2007–2013 je bila opravljena zadnja faza. Prvič enoten program zajema možnosti za učenje od otroštva do starosti. S podelitvijo približno 280 000 štipendij se je nadaljevalo uspešno izvajanje obstoječih programov vseživljenjskega učenja (2006).

V odziv na zahtevo Evropskega sveta z neformalnega srečanja v Hampton Courtu oktobra 2005 je Komisija predstavila svoje mnenje o pristopih k posodobitvi evropskih univerz, da bi postale gibalo inovacij. Komisija je prav tako izdala Priporočilo o vzpostavitvi evropskega ogrodja kvalifikacij (EQF) za vseživljenjsko učenje , ki bi pomagalo državam članicam, delodajalcem in posameznikom primerjati kvalifikacije med raznolikimi sistemi izobraževanja in usposabljanja v EU. Komisija je prav tako poudarila ključna vprašanja za učinkovito združevanje učinkovitosti in pravičnosti v evropskih sistemih izobraževanja in usposabljanja ter bistveni prispevek izobraževanja odraslih k zaposljivosti, mobilnosti in socialni vključenosti. Prav tako je bil dosežen sporazum o predlogu Priporočila o ključnih kompetencah za vseživljenjsko učenje , s katerim se uvaja evropsko referenčno orodje za osnovna znanja, ki naj bi jih pridobili z vseživljenjskim učenjem, in o Priporočilu o Evropski listini kakovosti za mobilnost .

Energetika in promet

Leta 2006 je bil dosežen pomemben napredek pri oblikovanju celovite evropske energetske politike v odziv na poziv voditeljev držav ali vlad z neformalnega srečanja v Hampton Courtu oktobra 2005. Na podlagi zelene knjige, ki jo je Komisija predložila marca, je Evropski svet na spomladanskem zasedanju izdal seznam ukrepov, ki jih je treba sprejeti za zagotovitev varne, konkurenčne in trajnostne oskrbe EU z energijo. Na podlagi tega je Komisija v sodelovanju z generalnim sekretariatom Sveta predložila dokument z naslovom „Zunanja politika v službi energetskih interesov Evrope“. Komisija je predložila tudi Akcijski načrt za energetsko učinkovitost kot prvi pomemben korak v svežnju ukrepov za spodbujanje trajnosti, varnosti in konkurenčnosti v evropski energetiki. Obsežno delo, opravljeno leta 2006, je ustvarilo razmere za strateški pregled evropske energetske politike, ki je bil predstavljen v začetku leta 2007.

Na prometnem področju je Komisija pregledala svojo belo knjigo o prometu iz leta 2001 in predlagala dodatne instrumente za spodbujanje trajnostne mobilnosti. Ena od teh novih prednostnih nalog na tem področju zadeva logistiko verige tovornega prometa, o kateri je bilo izdano sporočilo kot prvi korak pri pripravi akcijskega načrta. Komisija je prav tako predložila vrsto ukrepov v podporo oživitvi železniškega sektorja .

Od 1. januarja 2007 so storitve železniškega tovornega prometa odprte za konkurenco. Ta nova stopnja v procesu oživitve železniškega sektorja pomeni prelomnico za železniški tovorni promet.

Širitev euroobmočja

S 1. januarjem 2007 je Slovenija postala prva država članica iz pete širitve EU, ki se je pridružila euroobmočju. Konvergenčno poročilo za leto 2006 je pokazalo, da ostale države EU „z odstopanjem“ napredujejo pri doseganju konvergence, čeprav z različno hitrostjo. V posebnem poročilu, ki ga je pripravila Komisija v odziv na zahtevo Litve, je sklenjeno, da bi morala ta država obdržati sedanji položaj. Svet je to oceno potrdil.

3. SOLIDARNOST

Socialna solidarnost

Komisija je oktobra sprejela sporočilo, v katerem je opredeljenih pet področij, na katerih je treba državam članicam s konkretnim ukrepanjem pomagati pri prilagoditvi demografskim spremembam v njihovem nacionalnem okviru. Drugi pomembni dogodki so bili predložitev sporočila o socialnih storitvah splošnega pomena za pojasnitev obstoječih določb Skupnosti na tem področju ter predlog za ustanovitev in posledična ustanovitev Evropskega sklada za prilagajanje globalizaciji , ki omogoča Skupnosti, da podpre delavce, ki jih prizadenejo stranski učinki globalizacije.

Leto 2006 je bilo Evropsko leto mobilnosti delavcev in po celi Evropi je bilo organiziranih 2 000 prireditev za ozaveščanje ljudi o njihovih pravicah do dela v drugih državah EU. Na področju delovnega prava je Svet odobril predloge Komisije o spodbujanju dostojnega dela v Uniji in po svetu. Komisija se je s socialnimi partnerji posvetovala o boljših načinih za usklajevanje družinskega in poklicnega življenja ter o dejavni vključitvi ljudi, ki so najbolj oddaljeni od trga dela . S socialnimi partnerji so potekala tudi posvetovanja o potrebi po vključitvi Konvencije Mednarodne organizacije dela o delovnih standardih v pomorstvu v evropsko pravo . V odziv na poziv Evropskega sveta z zasedanja spomladi 2006 je zelena knjiga začela razpravo o tem, kako lahko delovno pravo na ravni EU in nacionalni ravni prispeva, da postane trg dela prožnejši, ter hkrati čim bolj poveča varnost za delavce (pristop „prožne varnosti“ ). Rezultati tega posvetovanja bodo uporabljeni pri oblikovanju pobud o prožni varnosti, ki jih bo Komisija predstavila leta 2007.

Priprave na leto 2008 kot Evropsko leto medkulturnega dialoga so se nadaljevale, vključno z zaključkom zakonodajnega postopka glede Sklepa o razglasitvi tega leta za leto medkulturnega dialoga. Končal se je tudi zakonodajni postopek za nove programe na področju kulture, mladih in aktivnega državljanstva .

Temeljne pravice in civilno pravosodje

Področje temeljnih pravic je zaznamoval decembra doseženi politični dogovor o Uredbi o ustanovitvi evropske agencije za temeljne pravice . Ustanovitev te agencije leta 2007 bo mejnik v razvoju sposobnosti EU za spodbujanje in zagotavljanje spoštovanja temeljnih pravic v EU. Še en pomemben dosežek je bila predstavitev pobude za podporo in zaščito otrokovih pravic v notranjih in zunanjih politikah Evropske unije.

Komisija se je lotila odpravljanja neenakosti med spoloma v Evropi z novim načrtom za enakost med ženskami in moškimi 2006–2010 ter z ustanovitvijo Evropskega inštituta za enakost spolov . Za spodbujanje evropskega državljanstva je Komisija predlagala, da se državljanom EU na evropskih volitvah olajša uresničevanje volilnih pravic v državi prebivanja. V zeleni knjigi o diplomatski in konzularni zaščiti državljanov Unije v tretjih državah so predlagane smernice za učinkovitejše obveščanje državljanov, obravnavanje razširitve obsega zaščite, ki naj bi jim jo zagotovili, ter izboljšanje potrebnih struktur in sredstev.

Na področju civilnega pravosodja je Komisija predstavila načine izboljšanja izvrševanja denarnih zahtevkov v Evropi. Sprejetje predloga uredbe o uvedbi pravil v zvezi s pravom, ki se uporablja v zakonskih sporih , bi moralo izboljšati razmere za naraščajoče število mednarodnih parov, ki se razvežejo v EU. V povezavi s tem so se z zeleno knjigo o navzkrižju zakonov v zvezi z zakonskim premoženjskim razmerjem zakoncev začela razmišljanja o mogočih ukrepih Skupnosti. Poleg tega so bile v zeleni knjigi o vlogi civilne družbe v prizadevanjih Skupnosti v boju proti drogam raziskane možnosti, kako tiste, ki so najbolj neposredno prizadeti zaradi drog, tesneje vključiti v oblikovanje politike.

Migracije

Odkar je Evropski svet decembra 2005 sprejel globalni pristop k vprašanju migracij, so bili narejeni prvi vidni koraki za oblikovanje resnično evropske migracijske politike. Glavni dosežki tega globalnega pristopa vključujejo: začetek več skupnih pomorskih dejavnosti v Sredozemskem morju in Atlantskem oceanu; prispevek EU k razpravam ZN o migraciji in razvoju; določitev delovnega programa z afriškimi državami; okrepljeno sodelovanje s sredozemskimi in afriškimi državami; ter hitro sprejetje podpore Skupnosti za nadaljnjo krepitev zmogljivosti za upravljanje migracij v Senegalu in Mavretaniji kot prispevek k izboljšanemu nadzoru nad migracijami po morju.

Komisija je obravnavala tudi nezakonito priseljevanje in predlagala več praktičnih ukrepov v odziv na naraščajoč pritisk priseljevanja na zunanje meje EU. Glede na priliv nezakonitih priseljencev na južne meje Unije je Komisija predlagala integriran model za izboljšanje zmogljivosti EU za upravljanje zunanjih morskih meja . Komisija je prav tako predlagala načine za krepitev dialoga in sodelovanja z Afriko o migracijskih vprašanjih .

Evropska kohezija

Julija so se končala pogajanja o regulativnem svežnju za kohezijsko politiko za obdobje 2007–2013 . Strateške smernice Skupnosti, ki so jih države članice odobrile oktobra, so določile prednostne naloge za prihodnje naložbe, zlasti na področju raziskav, inovacij, ekonomije znanja in človeškega kapitala. Skupaj z dodelitvijo sredstev Skupnosti po državah članicah in po prednostnih ciljih je bil s tem določen okvir za pogajanja o približno 450 operativnih programih, ki so jih predložile države članice in regije.

Varstvo okolja, podnebne spremembe in trajnostno upravljanje virov

Junija je Evropski svet obnovil svojo trdno zavezanost prizadevanjem za trajnostni razvoj s potrditvijo prenovljene strategije EU za trajnostni razvoj razširjene Evrope. S sprejetjem tematskih strategij za urbano okolje, za varstvo tal in o pesticidih v letu 2006 je Komisija do zdaj sprejela vseh sedem „tematskih strategij“ (o zraku, tleh, odpadkih, naravnih virih, pesticidih, okolju in morskem okolju), ki sestavljajo osrednji element 6. okoljskega akcijskega programa ES. Predstavljena je bila tudi strategija Skupnosti za spodbujanje trajnostne proizvodnje biogoriv iz kmetijskih surovin, pa tudi načrt Skupnosti za zaustavitev izgube biotske raznovrstnosti v EU do leta 2010.

Leta 2006 so bile podnebne spremembe vedno znova pomembna točka političnih razprav. Med letom je sistem EU za trgovanje z emisijami dokazal svojo trdnost kljub tržnim nihanjem. V sporočilu je bil določen načrt za razširitev tega sistema na nove sektorje in pline. Predložen je bil tudi zakonodajni predlog za vključitev emisij toplogrednih plinov civilnega letalstva v sistem EU za trgovanje z emisijami. Pomembna naloga leta 2006 sta bila preverjanje in odobritev nacionalnih načrtov razdelitve pravic za emisije v drugem obdobju sistema EU za trgovanje z emisijami (2008–2012).

Na mednarodnem področju je Komisija imela vodilno vlogo na 12. zasedanju Konference pogodbenic Konvencije o spremembi podnebja in na srečanju pogodbenic Kjotskega protokola (v Nairobiju novembra 2006). Napredek je bil dosežen glede več vprašanj, vključno s posebnim skladom za podnebne spremembe; določen pa je bil tudi načrt za doseganje dogovora o potrebi po zavezah glede zmanjšanja emisij po letu 2012.

Z zeleno knjigo o prihodnji pomorski politiki Unije se je začelo eno najobsežnejših posvetovanj v zgodovini EU. Njegov namen je od državljanov izvedeti, kako želijo ravnati z oceani in morji, ter si hkrati prizadevati za vzpostavitev trajnostnega ravnotežja, ki bi upoštevalo gospodarske, socialne in okoljske razsežnosti.

Na področju skupne ribiške politike je Svet sprejel prvi celovit okvir za ohranjanje ribištva za Sredozemlje ter predlog Komisije za krepitev nadzora in uveljavitve z moderno tehnologijo. Komisija je prav tako zagotovila obnovitev pomembnih sporazumov o partnerstvu v ribiškem sektorju s tretjimi državami, kot sta Grenlandija in Mavretanija.

Glede skupne kmetijske politike (SKP) je Komisija predlagala reformo skupne ureditve trga za vino za izboljšanje konkurenčnosti tega sektorja. Decembra so kmetijski ministri EU dosegli dogovor o obsežni reformi programa pomoči za proizvajalce banan . Proces reform se je nadaljeval s pripravo predloga o bolj tržno usmerjeni politiki za sektor sadja in zelenjave , ki je bil predstavljen v začetku leta 2007. Svet je februarja 2006 sprejel sklep o strateških smernicah Skupnosti za razvoj podeželja za obdobje 2007–2013, katerih namen je uresničiti cilje trajnostnega razvoja iz Göteborga ter prispevati k prenovljeni lizbonski strategiji za rast in delovna mesta. Skupaj z izvedbenimi pravili sestavljajo okvir za pogajanja o 96 pričakovanih programih razvoja podeželja . Za poenostavitev SKP v korist kmetov, uprav in podjetij je Komisija predlagala vzpostavitev enotne skupne tržne ureditve za vse kmetijske proizvode, ki bi nadomestila obstoječih 21 skupnih tržnih ureditev.

4. VARNOST IN SVOBODA

Pravosodje in notranje zadeve

Za nadaljnji razvoj območja svobode, varnosti in pravice je Komisija predložila sporočilo, v katerem raziskuje mogoče načine za izboljšanje delovanja politik EU na podlagi obstoječih pogodb. V drugem sporočilo je bila predlagana vzpostavitev celovitega sistema za objektivno in nepristransko ocenjevanje ukrepov EU. Prvič je bilo ocenjeno in v poročilu objavljeno nacionalno izvajanje haaškega akcijskega načrta . Evropski svet je na decembrskem zasedanju potrdil ta vmesni pregled politik EU in pozval države članice k nadaljnjemu proučevanju možnosti za izboljšanje odločanja.

Glede upravljanja meja je Komisija predlagala ustanovitev skupin za hitro posredovanje na mejah za zagotavljanje pomoči državam članicam, ki se spopadajo z izjemnimi težavami pri kontroli svojih zunanjih meja. Pomemben korak za krepitev usklajenosti skupne vizumske politike je bila predstavitev predloga za Vizumski zakonik Skupnosti . V podporo širitvi schengenskega območja sta Svet in Parlament dosegla politični dogovor o ukrepih za pripravo pravnega okvira za drugo generacijo schengenskega informacijskega sistema (SIS II) . Sprejeta je bila pobuda za krepitev evropskega policijskega sodelovanja , in sicer s predlogom, da se Evropski policijski urad (EUROPOL) vključi v okvir EU, kar bi povečalo demokratični nadzor.

Na področju pravosodnega sodelovanja v kazenskih zadevah se je Komisija lotila reševanja perečih težav, povezanih s pomanjkanjem vzajemnega priznavanja preiskovalnega pripora med državami članicami, in sicer s predlogom za evropski nalog za nadzor v predsodnih postopkih med državami članicami Evropske unije.

Pomemben korak za krepitev pripravljenosti EU na teroristične napade je bil sprejet decembra s predlogom za evropski program za varovanje ključne infrastrukture . V strateškem dokumentu o varnosti omrežij in podatkov je Komisija podprla prizadevanja za ozaveščanje, ki bi podjetja, posameznike in upravne organe v Evropi spodbudila, da sprejmejo ustrezne ukrepe za zaščito svojih podatkov in opreme.

Na področju varnosti letalstva je EU ukrepala v odziv na nove grožnje, ki jih pomenijo tekoči eksplozivi, z omejitvijo tekočin, ki jih potniki lahko nesejo na letalo. Komisija je prispevala tudi k uspešni sklenitvi novega sporazuma z ZDA o evidencah imen potnikov , potem ko je Evropsko sodišče maja razsodilo, da se sklep in odločba, ki sta bila podlaga za prejšnji sporazum, razglasita za nična. Poleg tega je Komisija sprejela izvedbene določbe za „spremembo v zvezi z varnostjo“ k Carinskemu zakoniku Skupnosti , katerih namen je okrepiti varnost dobavne verige EU in hkrati olajšati mednarodno trgovino.

Zdravje in varnost

Dosežen je bil politični dogovor o programu EU na področju zdravja za obdobje 2007–2013 , ki določa okvir za financiranje, ki ga nameni Komisija za projekte v zvezi z zdravjem v tem obdobju. V podporo sodelovanju med zdravstvenimi sistemi držav članic in za zagotovitev pravne varnosti po pravu Skupnosti je Komisija začela posvetovanje o čezmejnem zdravstvenem varstvu . Nedavno vzpostavljeni portal Zdravje-EU bo evropskim državljanom zagotavljal enostaven dostop do celovitih informacij o zdravstvenih vprašanjih.

Na področju varnosti hrane se je Komisija lotila reševanja vprašanja usposabljanja uradnikov , odgovornih za izvajanje nadzora, ter predlagala nova usklajena pravila o dajanju fitofarmacevtskih sredstev v promet. Ko je bilo ugotovljeno, da je dolgozrnati riž , uvožen iz ZDA, kontaminiran z nedovoljenim gensko spremenjenim rižem, se je hitro ukrepalo. Poleg tega je Komisija oblikovala strategijo za podporo državam članicam pri zmanjševanju škode zaradi uživanja alkohola . Nadaljnji korak za krepitev varnosti v evropskem zračnem prometu je bil narejen z vzpostavitvijo seznama letalskih prevoznikov, ki ne veljajo za varne in zato nimajo dovoljenja za opravljanje letov v EU. Na področju potrošniške politike so se v skoraj rekordnem času končala pogajanja o novem programu ukrepov Skupnosti (2007–2013).

Leta 2006 so bila znatna prizadevanja vložena v to, da bi se v EU čim bolj zmanjšal vpliv in tveganja v zvezi z aviarno influenco . Komisija je poslala v države članice skupine, da bi jim pomagale pregledati in uskladiti načrte pripravljenosti na pandemijo človeške gripe. Mehanizem EU na področju civilne zaščite se je leta 2006 odzval na skoraj 20 nesreč. Solidarnostni sklad Evropske unije pa je leta 2006 dodelil finančno pomoč v 9 primerih naravnih nesreč (199,24 milijona EUR).

5. EVROPA KOT SVETOVNI PARTNER

Širitev

Leto 2006 je bilo ključno leto za širitev. S pristopom Bolgarije in Romunije 1. januarja 2007 se je končal peti krog širitve. Komisija je 9. novembra predlagala strategijo za doseganje ponovnega soglasja o širitvi , vključno s posebnim poročilom o zmogljivosti Unije za vključitev novih članic. Evropski svet je na decembrskem zasedanju to strategijo potrdil.

Kar zadeva vse tri države kandidatke – Hrvaško, Nekdanjo jugoslovansko republiko Makedonijo in Turčijo – je Komisija še naprej spremljala napredek pri izpolnjevanju pogojev za pristop. Vzporedno s tem so se nadaljevala pristopna pogajanja s Hrvaško in Turčijo. Glede na to, da Turčija ni izpolnila svoje obveznosti celovitega nediskriminatornega izvajanja Protokola k Sporazumu iz Ankare, je Komisija izdala priporočilo o nadaljnjem poteku pristopnih pogajanj. Svet je na decembrskem zasedanju večinoma povzel to priporočilo, saj se je strinjal, da se države članice ne bodo odločile za odprtje poglavij, ki zadevajo področja politik, povezana s turško omejitvijo, in za začasno zaprtje poglavij, dokler Komisija ne bo potrdila, da je Turčija izpolnila svoje obveznosti.

Komisija si je celo leto 2006 prizadevala za izvajanje stabilizacijsko-pridružitvenega procesa na zahodnem Balkanu . Po referendumu in priznanju neodvisnosti Črne Gore je Svet sprejel predlog Komisije za nova pooblastila za pogajanja o stabilizacijsko-pridružitvenem sporazumu s to državo in pogajanja so se formalno končala decembra. Drugi pomembni dogodki vključujejo podpis stabilizacijsko-pridružitvenega sporazuma z Albanijo in formalni zaključek pogajanj o stabilizacijsko-pridružitvenem sporazumu z Bosno in Hercegovino . Komisija je maja prekinila pogajanja za stabilizacijsko-pridružitveni sporazum s Srbijo , ker se je poslabšalo sodelovanje Beograda z Mednarodnim kazenskim sodiščem za nekdanjo Jugoslavijo. Na Kosovem je Komisija tesno sodelovala s pripravljalnima skupinama EU, ki sta bili napoteni tja, da bi pripravili prihodnjo mednarodno prisotnost in prihodnjo misijo za pravno državo v okviru evropske varnostne in obrambne politike za čas, ko bo rešeno vprašanje statusa Kosova.

Leta 2006 je Komisija namenila prednost razpravam o širitvi v okviru strateških partnerstev, vključno z drugimi institucijami EU, regionalnimi in lokalnimi upravami, mediji ter nevladnimi organizacijami. Poleg tega je Komisija nadaljevala dialog s civilno družbo , da bi izboljšala vzajemno razumevanje in odgovorila na pomisleke državljanov zaradi širitve.

Evropska sosedska politika

Izvajanje evropske sosedske politike [4] je leta 2006 znatno napredovalo. Sprejeti so bili trije dodatni akcijski načrti (za Armenijo, Azerbajdžan in Gruzijo), dogovor pa je bil dosežen še o dveh (za Egipt in Libanon), ki naj bi bila sprejeta v začetku leta 2007. S tem bo število partneric, s katerimi je EU vzpostavila jasne vzajemne zaveze v okviru evropske sosedske politike, naraslo na dvanajst. Poleg tega so bile Svetu predložene pogajalske smernice za nov okrepljen sporazum z Ukrajino , ki bi nadomestil obstoječi Sporazum o partnerstvu in sodelovanju. Septembra je bila sprejeta dolgoročna okoljska strategija za čiščenje in varovanje Sredozemskega morja .

Z velikopoteznim sporočilom, v katerem so navedeni novi predlog za krepitev in nadaljnji razvoj evropske sosedske politike, se je nadaljevalo razmišljanje o prihodnjih korakih v evropski sosedski politiki . Novembra je bil sprejet nov namenski finančni instrument , in sicer Evropski instrument sosedstva in partnerstva (ENPI). Ta instrument bo znatno izboljšal kakovost naše pomoči in zagotovil več sredstev v podporo reformam naših partneric.

Preostali svet

Junija 2006 je Komisija Evropskemu svetu predložila analitični dokument z naslovom „Evropa v svetu“, v katerem so opredeljeni praktični predlogi za večjo usklajenost, učinkovitost in preglednost zunanjih dejavnosti EU ter za krepitev povezave med notranjimi in zunanjimi politikami , zlasti na področjih, kot so energetska varnost, podnebne spremembe, migracije, preprečevanje terorizma ter gospodarska in finančna politika.

Izkoriščanje vseh možnosti za razvoj odnosov s Kitajsko bo eden največjih izzivov zunanje politike EU v naslednjih letih. Na vrhu v Helsinkih med EU in Kitajsko 9. septembra 2006 je bilo doseženo soglasje o začetku pogajanj o novem celovitem sporazumu o partnerstvu in sodelovanju. Na podlagi rezultatov s tega vrha je Komisija oktobra predlagala velikopotezen nov načrt za odnose med EU in Kitajsko . Julija je Komisija Svetu poslala osnutek smernic za pogajanje o novem okvirnem sporazumu o odnosih med EU in Rusijo . Po četrtem vrhu med EU ter Latinsko Ameriko in Karibi (na Dunaju maja 2006) je Komisija predlagala začetek pogajanj za pridružitvene sporazume s Srednjo Ameriko in Andsko skupnostjo .

Leto 2006 je zaznamoval napredek pri nekaterih pomembnih trgovinskih izzivih, ki ga je podprla Komisija s predložitvijo nove strategije z naslovom „Globalna Evropa: konkurenca v svetu“ , v kateri je opredeljeno, kako lahko povezovanje notranjih in zunanjih ukrepov okrepi rast in delovna mesta v Evropi. Komisija je vložila znatna prizadevanja za nadaljevanje večstranskih pogovorov o svetovni trgovini v okviru razvojne agende iz Dohe , vendar so se pogajanja sredi leta 2006 žal znašla v slepi ulici.

Kot del okvira trgovinske politike za globalno Evropo je Komisija začela razmišljanja o uporabi instrumentov trgovinske zaščite EU v spreminjajočem se globalnem gospodarstvu. Komisija je prav tako prosila za pooblastila za pogajanje o novi generaciji dvostranskih trgovinskih sporazumov s ključnimi partnericami: Indijo, Južno Korejo in državami članicami ASEAN . Ti novi dogovori bodo obravnavali vprašanja, ki še niso zrela za večstransko razpravo, in pripravili podlago za naslednjo raven večstranske liberalizacije.

Komisija je prvič predstavila novo vizijo za Karibe in pacifiško regijo . Za Karibe je glavni cilj spodbujanje regionalnega povezovanja za ustrezno obravnavanje gospodarskih in okoljskih posebnosti tega območja. Glede pacifiške regije je ključni cilj razširitev političnega dialoga in zagotavljanje trajnostnega upravljanje naravnih virov.

Leto 2006 je bilo zaznamovano kot prvo leto izvajanja strategije EU za Afriko . V zvezi s tem je Komisija predlagala velikopotezno in inovativno partnerstvo EU-Afrika za infrastrukturo (promet, energetika, voda in sanitarni pogoji ter informacijska in komunikacijska tehnologija). Komisija je prav tako predložila sporočilo o strateškem partnerstvu med EU in Južno Afriko , ki je dejavnik stabilnosti na afriški celini in dejavna posrednica v afriški politiki; pa tudi strategijo EU za mir, varnost in razvoj v Afriškem rogu .

Zmanjšanje revščine, trajnostni razvoj in mir se lahko dosežejo le z bistvenim napredkom pri demokratičnem upravljanju . Komisija je predlagala skupen pristop EU za spodbujanje držav v razvoju k povečanju prizadevanj za reforme, zlasti na podlagi znatnih spodbud za tiste vlade, ki pripravijo ambiciozne in prepričljive načrte upravljanja. Nedavno predlagani Svetovni sklad za energetsko učinkovitost in obnovljive vire energije (GEEREF) s 100 milijoni EUR rizičnega kapitala je bil oblikovan, da bi državam v razvoju zagotovil čisto in varno energijo ter jim hkrati pomagal premostiti pomanjkanje tveganega kapitala v zvezi s tem.

Komisija je imela še naprej pomembno vlogo pri odzivanju na mednarodne krize ali nepredvidene politične dogodke, in sicer s prispevanjem k dejavnostim v okviru skupne zunanje in varnostne politike EU ter z odzivom v okviru instrumentov Skupnosti, kot so humanitarna pomoč, opazovanje volitev ali mehanizem za hitro ukrepanje. Tako je na primer s prehodnim mednarodnim mehanizmom zagotovila način za neposredno pomoč palestinskim prebivalcem ter z ustrezno kombinacijo političnih in humanitarnih ukrepov ter ukrepov pomoči poskrbela za hiter odziv v primeru spora med Izraelom in Libanonom ter krize v Timorju-Leste.

Na področju humanitarne pomoči se je leto 2006 izkazalo za še posebej polno izzivov, zlasti zaradi spora v Libanonu ter poslabšanja humanitarnih razmer v Darfurju v Sudanu in na palestinskih ozemljih. Poleg posledic naravnih nesreč je Komisija nadaljevala pomoč žrtvam sporov, pri čemer je posebno pozornost namenjala „pozabljenim krizam“, na primer Alžiriji glede zahodnosaharskih beguncev, Indiji/Pakistanu (Kašmir), Mjanmaru/Tajski, Nepalu in Rusiji glede Čečenije. Afrika je še naprej celina, ki jo zdaleč najbolj prizadevajo ti lokalni in/ali regionalni spori, v katerih je večina žrtev civilistov. Število in resnost humanitarnih kriz leta 2006 sta povzročila znatno povečanje proračuna za humanitarno pomoč s 496 milijonov EUR na 671 milijonov EUR.

6. BOLJšA PRAVNA UREDITEV IN TEKOčE DEJAVNOSTI

Komisija je novembra predložila strateški pregled pobude o boljši pravni ureditvi, v katerem je ocenjen napredek do zdaj in predstavljenih več predlogov za naprej. Sistem za oceno učinka vseh pomembnejših pobud je bil okrepljen za zagotavljanje kakovosti, in sicer z uvedbo neodvisnega odbora za oceno učinka pod neposrednim nadzorom predsednika. Več kot 40 novih pobud je bilo dodanih na tekoči program za poenostavitev za obdobje 2006–2009 in pobude za poenostavitev so bile vključene tudi v Zakonodajni in delovni program Komisije. Posvetovanje z zainteresiranimi stranmi je bilo razširjeno in okrepljeno – izvedenih je bilo 129 posvetovanj po internetu.

Komisija je leta 2006 opravila okoli 67 ocen učinka in naročila zunanjo oceno sistema za oceno učinka. Prav tako je predstavila predlog, da bi skupaj z državami članicami do leta 2012 za 25 % zmanjšala upravne obremenitve za podjetja, in v svoje smernice za oceno učinkov vključila model standardnih stroškov EU za merjenje upravnih stroškov. Določitev strateškega pristopa k nadaljnjemu zmanjševanju statistične obremenitve podjetij je praktičen primer, kako namerava Komisija uresničiti to svojo zavezo. Ta pristop je bil nadalje razvit v predlogu za statistični program Skupnosti 2008–2012.

Vzporedno s procesom posodabljanja in racionalizacije zakonodaje EU je bilo leta 2006 veliko naporov vloženih v upravljanje obstoječih politik . To se nanaša zlasti na dejstvo, da je bilo leto 2006 zadnje leto prevzemanja obveznosti za prejšnjo generacijo finančnih programov EU v okviru finančne perspektive 2000–2006. Leta 2006 je Komisija okrepila sistem spremljanja izvrševanja proračuna , da bi se zagotovile zanesljive napovedi in izboljšalo izvrševanje proračuna. Za zunanjo pomoč so bile prevzete rekordno visoke proračunskih obveznosti v okviru Evropskega razvojnega sklada in proračuna ES v skupni vrednosti 7,6 milijarde EUR, kar pomeni 57-odstotno povečanje od leta 2001.

Spremljanju izvajanja prava EU je Komisija še naprej namenjala pomemben poudarek. Nadaljevala je podporo prizadevanjem držav članic, da bi znižale skupni zaostanek pri prenosu pod 1,5 %, kakor je določil Evropski svet. Leta 2006 se je skupno število novih postopkov za ugotavljanje kršitev nekoliko zmanjšalo v primerjavi z letom 2005. Kar zadeva izvedbeno zakonodajo , je Komisija do uspešnega zaključka pripeljala pogajanja o pravnem okviru za Komisiji podeljena izvedbena pooblastila ( „Sklep o komitologiji“ ) in zagotovila njegovo upoštevanje, vključno s sprejetjem 26 prednostnih predlogov za uskladitev z novimi pravili.

Prizadevanja za sodobno, učinkovito in v storitve usmerjeno upravo so se nadaljevala, zlasti z vzpostavitvijo okvira za upravljanje neprekinjenosti delovanja služb Komisije, katerega namen je pripraviti to institucijo na morebitne večje prekinitve dejavnosti, na primer zaradi terorističnih napadov, svetovne pandemije ali groženj, ki bi povzročile enako škodo, za osebje, zgradbe ali informacijske sisteme. Poleg tega sta bili izvedeni dve vaji za preskus ustreznosti postopkov Komisije za krizno upravljanje , vključno s skupno vajo Sveta in Komisije. Komisija je še naprej zagotavljala ustrezno zastopanost novih držav članic v okviru svojega osebja tako, da je dosegla ciljno število za zaposlovanje uradnikov iz novih držav članic za obdobje 2004–2006, ter sprejela potrebne pripravljalne ukrepe za vključevanje bolgarskih in romunskih uradnikov v svoje osebje od leta 2007 naprej. Poleg tega je bil dosežen napredek na področju e-uprave , razprave z nacionalnimi upravami, podjetji in državljani pa so pokazale oprijemljive načine za izboljšanje splošne učinkovitosti in uspešnosti uprave.

Annex – 2006 Work Programme initiatives adopted by the Commission – by strategic objective

Prosperity

Reference | Title | Adoption date | COM/SEC References |

2006/INFSO/003 | Communication from the Commission – i2010 e-Government Action Plan: Accelerating e-Government in Europe for the Benefit of All | 25/04/2006 | COM(2006)173; SEC(2006)511 |

2006/SG/008 | Green Paper – European Transparency Initiative | 03/05/2006 | COM(2006)194 |

2006/MARKT/002 | Proposal for a Directive of the European Parliament and of the Council amending Council Directives 89/665/EEC and 92/13/EEC with regard to improving the effectiveness of review procedures concerning the award of public contracts | 04/05/2006 | COM(2006)195; SEC(2006)557 2006/0066 (COD) |

2006/ECFIN/097 | Report from the Commission – Convergence Report 2006 on Slovenia (prepared in accordance with Article 122(2) of the Treaty at the request of Slovenia) | 16/05/2006 | COM(2006)224; SEC(2006)615 |

2006/ECFIN/020 | Proposal for a Council Decision in accordance with Article 122(2) of the Treaty on the adoption by Slovenia of the single currency on 1 January 2007 | 16/05/2006 | COM(2006)225 2006/0077 (CNS) |

2006/TAXUD/001 | Proposal for a Decision of the European Parliament and of the Council establishing an action programme for customs in the Community (Customs 2013) | 17/05/2006 | COM(2006)201; SEC(2006)570 2006/0075 (COD) |

2006/TAXUD/002 | Proposal for a Decision of the European Parliament and of the Council establishing a Community programme to improve the operation of taxation systems in the internal market (Fiscalis 2013) | 17/05/2006 | COM(2006)202; SEC(2006)566 2006/0076 (COD) |

2006/TAXUD/003 | Communication from the Commission concerning the need to develop a co-ordinated strategy to improve the fight against fiscal fraud | 31/05/2006 | COM(2006)254; SEC(2006)659 |

2005/TREN/011 | Communication from the Commission – Keep Europe moving : Sustainable mobility for our continent (Mid-term review of the European Commission’s 2001 Transport White Paper) | 22/06/2006 | COM(2006)314; SEC(2006)785 |

2006/ECFIN/021 | Conversion rates between the euro and the currencies of the Member States adopting the euro | 28/06/2006 | COM(2006)320 |

2006/TREN/010 | Communication from the Commission - Freight Transport Logistics in Europe – the key to sustainable mobility | 28/06/2006 | COM(2006)336; SEC(2006)818; SEC(2006)820 |

2006/INFSO/001 | Communication from the Commission on the Review of the EU Regulatory Framework for electronic communications networks and services | 29/06/2006 | COM(2006)334; SEC(2006)816 and 817 |

2006/ENTR/007 | Communication from the Commission - Implementing the Community Lisbon Programme: Financing SME Growth – Adding European Value | 29/06/2006 | COM(2006)349; SEC(2006)841, 842 and 856 |

2006/INFSO/029 | Proposal for a Regulation of the European Parliament and of the Council on roaming on public mobile networks within the Community and amending Directive 2002/21/EC on a common regulatory framework for electronic communications networks and services | 12/07/2006 | COM(2006)382; SEC(2006)925 and 926 |

2006/EAC/006 | Proposal for a Recommendation of the European Parliament and of the Council on the establishment of the European Qualifications Framework for lifelong learning | 05/09/2006 | COM(2006)479; SEC(2006)1093,1094 |

2006/MARKT/007 | Proposal for a Directive of the European Parliament and of the Council amending Council Directive 92/49/EEC and Directives 2002/83/EC, 2004/39/EC, 2005/68/EC and 2006/48/EC as regards procedural rules and evaluation criteria for the prudential assessment of acquisitions and increase of shareholdings in the financial sector | 12/09/2006 | COM(2006)507 |

2006/SG+/030 | Communication from the Commission – Putting knowledge into practice: A broad-based innovation strategy for the EU | 13/09/2006 | COM(2006)502 |

2006/EAC+/004 | Proposal for a Regulation of the European Parliament and of the Council establishing the European Institute of Technology | 18/10/2006 | COM(2006)604; SEC(2006)1313; SEC(2006)1314 |

2006/MARKT/006 | Proposal for a Directive of the European Parliament and of the Council amending Directive 97/67/EC concerning the full accomplishment of the internal market of Community postal services | 18/10/2006 | COM(2006)594; SEC(2006)1301; SEC(2006)1291, 1292 |

2006/SG+/016 | Commission Working Document - First progress report on the strategy for the simplification of the regulatory environment | 14/11/2006 | COM(2006)690 |

2006/SG+/029 | Communication from the Commission – A strategic review of Better Regulation in the European Union | 14/11/2006 | COM(2006)689 |

2006/MARKT/004 | White Paper on Enhancing the Single Market Framework for Investment Funds | 15/11/2006 | COM(2006)686; SEC(2006)1451-1452 |

2006/ECFIN/019 | Report from the Commission – Convergence Report December 2006 | 05/12/2006 | COM(2006)762; SEC(2006)1570 |

2006/MARKT+/012 | Interpretative Communication on the application of Article 296 of the Treaty in the field of defence procurement | 07/12/2006 | COM(2006)779; SEC(2006)1554-5 |

2006/TREN/025 | Green paper on Satellite Navigation Applications | 08/12/2006 | COM(2006)769 |

Solidarity

Reference | Title | Adoption date | COM/SEC References |

2006/AGRI+/019 | Communication from the Commission - An EU Strategy for Bio-fuels | 08/02/2006 | COM(2006)34; SEC(2006)142 |

2006/EMPL/001 | Communication from the Commission – A Roadmap for equality between women and men | 01/03/2006 | COM(2006)92; SEC(2006)275 |

2006/TREN/054 | Green Paper - A European Strategy for Sustainable, Competitive and Secure Energy | 08/03/2006 | COM(2006)105; SEC(2006)317 |

2005/ENV/011 | Communication from the Commission – Halting the loss of biodiversity by 2010 – and beyond : Sustaining ecosystem services for human well–being | 22/05/2006 | COM(2006)216; SEC(2006)621; SEC(2006)607 |

2006/FISH/001 | Communication from the Commission – Towards a future Maritime Policy for the Union: A European Vision for the Oceans and Seas | 07/06/2006 | COM(2006)275 |

2006/AGRI/003 | Communication from the Commission – Towards a sustainable European wine sector | 22/06/2006 | COM(2006)319; SEC(2006)770; SEC(2006)780 |

2006/JLS/007 | Green Paper on the role of Civil Society in Drugs Policy in the European Union | 26/06/2006 | COM(2006)316 |

2006/JLS/009 | Communication from the Commission - Towards an EU Strategy on the Rights of the Child | 04/07/2006 | COM(2006)367; SEC(2006)888 and 889 |

2004/ENV/003 | Communication from the Commission – A Thematic Strategy on the Sustainable Use of Pesticides | 12/07/2006 | COM(2006)372 and 373; SEC(2006)894 and 895; SEC(2006)914 |

2005/REGIO+/013 | Proposal for a Council Decision on Community strategic guidelines on cohesion | 12/07/2006 | COM(2006)386; SEC(2006)929 |

2003/SANCO/61 | Proposal for a Regulation of the European Parliament and of the Council concerning the placing of plant protection products on the market | 12/07/2006 | COM(2006)388; SEC(2006)930 and 931 |

2005/JLS/187 | Proposal for a Council Regulation amending Regulation (EC) No 2201/2003 as regards jurisdiction and introducing rules concerning applicable law in matrimonial matters | 17/07/2006 | COM(2006)399; SEC(2006)949 and 950 |

2005/JLS/188 | Green Paper on conflict of laws in matters concerning matrimonial property regimes, including the questions of jurisdiction and mutual recognition | 17/07/2006 | COM(2006)400; SEC(2006)952 |

2006/JLS/005 | Communication from the Commission on policy priorities in the fight against illegal immigration of third-country nationals | 19/07/2006 | COM(2006)402; SEC(2006)964 and 965; SEC(2006) 1010 |

2005/AGRI/003 | Proposal for a Council Regulation amending Regulations (EEC) No 404/93, (EC) No 1782/2003 and (EC) No 247/2006 as regards the banana sector | 20/09/2006 | COM(2006)489; SEC(2006)1106, 1107 |

2006/EMPL/004 | Commission Communication – The demographic future of Europe – from challenge to opportunity | 12/10/2006 | COM(2006)571 |

2006/REGIO/006 | Proposal for a Council Regulation concerning Community financial contributions to the International Fund for Ireland (2007-2010) | 12/10/2006 | COM(2006)564; SEC(2006)1227 |

2006/TREN/032 | Communication from the Commission – Action Plan for Energy Efficiency: Realising the Potential | 19/10/2006 | COM(2006)545; SEC(2006)1173 to 1175 |

2006/JLS/006 | Green paper on improving the efficiency of the enforcement of judgments in the European Union – The attachment of Bank Accounts | 24/10/2006 | COM(2006)618; SEC(2006)1341 |

2006/EMPL/003 | Green paper - Modernising labour law to meet the challenges of the 21st century | 22/11/2006 | COM(2006)708 |

2006/JLS/008 | Communication from the Commission – European elections 2004 Commission report on the participation of European Union citizens in the Member State of residence (Directive 93/109/EC) and on the electoral arrangements (Decision 76/787/EC as amended by Decision 2002/772/EC, Euratom) | 12/12/2006 | COM(2006)790; COM(2006)791; SEC(2006)1645-47 |

2006/ENV/017 | Proposal for a Directive of the European Parliament and of the Council amending Directive 2003/87/EC so as to include aviation activities in the scheme for greenhouse gas emission allowance trading within the Community | 20/12/2006 | COM(2006)818; SEC(2006)1684; SEC(2006)1685 |

2006/AGRI/002 | Proposal for a Council Regulation laying down specific rules as regards the fruit and vegetable sector and amending certain Regulations | 24/01/2007 | COM(2007)17; SEC(2007)74 and 75 |

Security and freedom

Reference | Title | Adoption date | COM/SEC References |

2006/INFSO/002 | Communication from the Commission – A strategy for a Secure Information Society – “Dialogue, partnership and empowerment” | 31/05/2006 | COM(2006)251; SEC(2006)656 |

2006/TREN/007 | Communication from the Commission under Article 138(2) of the EC Treaty on the strengthening of maritime labour standards | 15/06/2006 | COM(2006)287 |

2006/JLS/017 | Communication from the Commission - Evaluation of EU Policies on Freedom, Security and Justice | 28/06/2006 | COM(2006)332; SEC(2006)815 |

2006/JLS/016 | Communication from the Commission - Report on the implementation of the Hague programme for 2005 | 28/06/2006 | COM(2006)333; SEC(2006)813 and 814 |

2006/JLS/002 | Proposal for a Regulation of the European Parliament and of the Council establishing a Community Code on Visas | 19/07/2006 | COM(2006)403; SEC(2006)957 and 958 |

2006/JLS/003 | Proposal for a Regulation of the European Parliament and of the Council establishing a mechanism for the creation of Rapid Border Intervention Teams and amending Council Regulation (EC) No 2007/2004 as regards that mechanism | 19/07/2006 | COM(2006)401; SEC(2006)954 and 955; SEC(2006) 953 |

2005/SANCO/024 | Communication from the Commission – Better training for safer food | 20/09/2006 | COM(2006)519; SEC(2006)1163, 1164 |

2005/SANCO/032 | Communication from the Commission – An EU strategy to support Member States in reducing alcohol related harm | 24/10/2006 | COM(2006)625; SEC(2006)1358; SEC(2006)1360; SEC(2006)1411 |

2006/JLS/045 | Proposal for a Directive of the Council on the identification and designation of European Critical Infrastructure and the assessment of the need to improve their protection | 12/12/2006 | COM(2006)787; SEC(2006)1654; SEC(2006)1648 |

2006/TREN/005 | Communication from the Commission – "Facilitating the movement of locomotives across the European Union" Proposal for a Directive of the European Parliament and of the Council on the interoperability of the Community rail system Proposal for a Directive of the European Parliament and of the Council amending Directive 2004/49/EC on safety on the Community's railways Proposal for a Regulation of the European Parliament and of the Council amending Regulation (EC) No 881/2004 establishing a European Railway Agency | 13/12/2006 | COM(2006)782-5; SEC(2006)1640-2 |

Europe as a world partner

Reference | Title | Adoption date | COM/SEC References |

2006/DEV/004 | Communication from the Commission – An EU-Caribbean Partnership for growth, stability and development | 02/03/2006 | COM(2006)86; SEC(2006)268 |

2006/ELARG/001 | Communication from the Commission – Monitoring report on the state of preparedness for EU membership of Bulgaria and Romania | 16/05/2006 | COM(2006)214; SEC(2006)595; SEC(2006)596; SEC(2006)598 |

2006/DEV/002 | Communication from the Commission – EU relations with the Pacific islands : a strategy for a strengthened partnership | 29/05/2006 | COM(2006)248; SEC(2006)642 |

2006/ELARG/028 | Recommendation from the Commission to the Council to amend the Negotiating Directives for a Stabilisation and Association Agreement with Serbia and Montenegro in order to continue negotiations with the Republic of Serbia Recommendation from the Commission to the Council to authorise the Commission to negotiate with the Republic of Montenegro a Stabilisation and Association Agreement | 06/07/2006 | SEC(2006)885 and 886 |

2006/DEV/006 | Communication from the Commission – Interconnecting Africa: the EU-Africa Partnership on Infrastructure | 12/07/2006 | COM(2006)376; SEC(2006)896; SEC(2006)983 |

2006/DEV/005 | Communication from the Commission – Governance in the European Consensus on Development: Towards a harmonised approach within the European Union | 30/08/2006 | COM(2006)421; SEC(2006)1020; SEC(2006)1021 and 1022 |

2006/RELEX+/019 2006/TRADE+/003 | Recommendation from the Commission to the Council authorising the Commission to open negotiations with Ukraine for a new Enhanced Agreement | 13/09/2006 | SEC(2006)1105; SEC(2006)1110; SEC(2006)1156 |

2006/ELARG/027 | Communication from the Commission – Monitoring report on the state of preparedness for EU membership of Bulgaria and Romania | 26/09/2006 | COM(2006)549 |

2006/TRADE/001 | Communication from the Commission – Global Europe competing in the World - A Contribution to the EU's Growth and Jobs Strategy | 04/10/2006 | COM(2006)567; SEC(2006)1228-1230 |

2006/ENV/015 | Communication from the Commission – Mobilising public and private finance towards global access to climate-friendly, affordable and secure energy services: The Global Energy Efficiency and Renewable Energy Fund | 06/10/2006 | COM(2006)583; SEC(2006)1224 and 1225 |

2005/RELEX+/040 | Communication from the Commission – EU–China: Closer partners, growing responsibilities | 24/10/2006 | COM(2006)631; COM(2006)632 |

2006/ELARG/002 | Communication from the Commission – Enlargement Strategy and Main Challenges 2006–2007 (including annexed special report on the EU's capacity to integrate new members) | 08/11/2006 | COM(2006)649; SEC(2006)1383-1390 |

2006/RELEX/007 | Communication from the Commission on strengthening the European Neighbourhood Policy Communication from the Commission on the general approach to enable ENP partner countries to participate in Community agencies and Community programmes | 29/11/2006 | COM(2006)724; COM(2006)726; SEC(2006)1504-1512; SEC(2006)1536 |

2006/RELEX/022 | Recommendation from the Commission to the Council authorising the Commission to open negotiations for the conclusion of an Association Agreement between the European Community and its Member States and the Central American Republics of Costa Rica, El Salvador, Guatemala, Honduras, Nicaragua and Panama | 06/12/2006 | SEC(2006)1625; SEC(2006)1596-8; SEC(2006)1613-5; SEC(2006)1558-1566 |

2006/RELEX/023 | Recommendation from the Commission to the Council authorising the Commission to open negotiations for the conclusion of an Association Agreement between the European Community and its Member States and the Andean Community and its Member Countries | 06/12/2006 | SEC(2006)1625; SEC(2006)1596-8; SEC(2006)1613-5; SEC(2006)1558-1566 |

2006/TRADE/021 | Communication from the Commission – Global Europe: Europe's trade defence instruments in a changing global economy A Green Paper for public consultation | 06/12/2006 | COM(2006)763 |

[1] Prispevek Komisije k obdobju razmisleka in za vnaprej: Načrt D za demokracijo, dialog in debato – COM(2005) 494.

[2] Obvestilo podpredsednice Margot Wallström Komisiji – SEC(2006) 1553: Načrt D – Širša in bolj poglobljena razprava o Evropi.

[3] Kitajska, Evropska unija, Indija, Japonska, Rusija, Južna Koreja in Združene države.

[4] Politika EU do sosednjih držav: Alžirije, Armenije, Azerbajdžana, Belorusije, Egipta, Gruzije, Izraela, Jordanije, Libanona, Libije, Moldavije, Maroka, Palestinske uprave, Sirije, Tunizije in Ukrajine.